Edgar Adrian

Edgar Douglas Adrian, 1. baron Adrian (født 30. oktober 1889 i Hampstead i London, død 8. august 1977 i Cambridge i Cambridgeshire) var en britisk elektrofysiolog. Han ble tildelt Nobelprisen i fysiologi eller medisin i 1932, sammen med landsmannen Charles Sherrington for deres oppdagelser om nevronenes funksjon.

Adrian fullførte medisinsk utdanning i 1915 og utførte klinisk arbeid ved St Bartholomew's Hospital i London under første verdenskrig hvor han behandlet soldater med nerveskader og nervøse lidelser fra blant annet granatsjokk. Han kom tilbake til Cambridge i 1919 og i 1925 begynte han studiene av nerveimpulser i de menneskelige sanseorganene.

Adrian ble innvalgt som utenlandsk representant i det svenske Kungliga Vetenskapsakademien i 1952.

Bibliografi 
 The Basis of Sensation (1928)
 The Mechanism of Nervous Action (1932)
 Factors Determining Human Behavior (1937)

Referanser

Eksterne lenker 
 
 

Britiske leger
Britiske nobelprisvinnere
Nobelprisvinnere (fysiologi eller medisin)
Medlemmer av Kungliga Vetenskapsakademien
Presidenter i Royal Society
Mottakere av Copleymedaljen
Æresmedlemmer av Royal Society of Edinburgh
Order of Merit
Personer fra London